EkBass/fiwiki-20250220-pages-articles huggingface dataset:
Mikko Lampinen

Mikko Lampinen (s. 1985 Pori) on suomalainen tanssitaiteilija, tuottaja ja visuaalinen suunnittelija. == Ura == Mikko Lampinen päätyi tanssin pariin Porissa Tanssikoulu Liisa Nojosella ja suoritti tanssialan perustutkinnon Tampereen Konservatorion alaisuudessa. Lampinen on täydentänyt opintojaan sekä kotimaassa että kansainvälisesti muun muassa Yhdysvalloissa, Hollannissa ja Ranskassa. Hän oli stipendiaattina Alvin Ailey American Dance Schoolissa vuonna 2005 ja samana vuonna finalistina Soulin kansainvälisessä nykytanssikilpailussa sekä Suomen edustajana Riku Lehtopolun kanssa Eurovision Nuorten Tanssijoiden finaalissa Varsovassa. Pori Dance Companyssa hän on tanssinut vuodesta 2001 lähtien ja toimii nykyisin ryhmän toiminnanjohtajana sekä taiteellisena johtajana yhdessä Lehtopolun kanssa. Carolyn Carlson Companyssa Ranskassa hän tanssi vuonna 2006, Helsingin Kaupunginteatterin tanssiryhmässä vuosina 2006–2010 ja vierailijana Skånes Dansteaterissa sekä Suomen Kansallisbaletissa vuonna 2010. Tero Saarinen Companyssa hän on tanssinut vuodesta 2011 alkaen ja on esiintynyt ryhmän kiertueilla muun muassa Ranskassa, Italiassa, Itävallassa, Serbiassa, Kroatiassa, Venäjällä, Saksassa, Belgiassa, Japanissa, Pohjois-Amerikassa ja Skotlannissa. Uran varella Lampinen on esiintynyt muun muassa Tero Saarisen Jorma Uotisen, Marjo Kuuselan, Tommi Kitin, Carolyn Carlssonin, Andodis Foniadakiksen, Kenneth Kvarnströmin ja Rootless Root ryhmän perustajien Josef Frucekin & Linda Kapetanean teoksissa. Lampinen on tehnyt koreografista työtä vuodesta 2006 ja toiminut residenssikoreografina mm. Etelä-Koreassa ja Venäjällä. Tanssin ja sen eri muotojen ohella Lampinen työskentelee esitysten ja tapahtumien visuaalisen suunnittelun, video- ja valokuvauksen sekä eri multimediaprojektien parissa. Yhteistyökumppaneina ovat olleet muun muassa Aleksanterin teatteri, Aaltokoski Company, Tero Saarinen Company ja Nukketeatteri Sampo. ==Lähteet== *Läntinen tanssin aluekeskus/Kuukauden tanssitaiteilija, maaliskuu 2008 *Tero Saarinen Company *Pori Dance Company Luokka:Suomalaiset nykytanssijat Luokka:Vuonna 1985 syntyneet Luokka:Elävät henkilöt
Hiukkajoki

Hiukkajoki on kylä Punkaharjulla Savonlinnassa, Etelä-Savon maakunnassa lähellä Etelä-Karjalan ja Pohjois-Karjalan maakuntien rajaa. Postinumeroalueella 58520 Hiukkajoki on 321 asukasta (31.12.2009). Hiukkajoki valittiin vuonna 2006 Etelä-Savon vuoden kyläksi. ==Lähteet== ==Aiheesta muualla== * hiukkajoki.fi Luokka:Punkaharjun kylät Luokka:Etelä-Savon vuoden kylät
Tyhjä ääni

Tyhjä ääni tarkoittaa äänestyksessä tai vaalissa annettua ääntä, joka ei ilmaise kannatusta yhdellekään vaihtoehdolle tai ehdokkaalle ja jota ei voida laskea kenenkään hyväksi. Tyhjän äänen antaja ei katso voivansa kannattaa yhtäkään tarjolla olevista vaihtoehdoista ja se on usein tarkoitettu protestiääneksi. Samassa tarkoituksessa on lisäksi mahdollista pidättäytyä kokonaan äänestyksestä. Yleensä kaikissa äänestyksissä on mahdollisuus "tyhjän" äänestämiseen. Lippuäänestyksessä tyhjä ääni annetaan yleensä jättämällä tyhjä äänestyslippu, koneäänestyksissä se edellyttää muunlaisia järjestelyitä. Esimerkiksi Suomen eduskunnassa kansanedustajilla on kolme äänestyspainiketta: "jaa", "ei" ja "tyhjää". Joissakin maissa myös valtiollisissa vaaleissa on mahdollista äänestää vaihtoehtoa "kaikkia vastaan". Ääntenlaskennassa tyhjät äänet voidaan ilmoittaa erikseen. Suomen valtiollisissa vaaleissa tyhjiä ääniä ei kuitenkaan ilmoiteta erikseen, vaan ne luetaan hylättyjen äänten joukkoon yhdessä virheellisten ja sopimattomia merkintöjä sisältäneiden äänestyslippujen kanssa. Salaiseksi säädetyissä vaaleissa, joita ovat esimerkiksi lippuäänestyksellä toteutetut yleiset vaalit Suomessa, vaalisalaisuus tulee säilyttää myös jätettäessä tyhjä ääni. Tämä tarkoittaa, että äänestäjä ei saa esimerkiksi suoraan äänestyslipun saatuaan mennä pudottamaan sitä äänestysuurnaan, sillä tällöin paikalla olevat vaalivirkailijat ja muut äänestäjät saisivat tietää, että äänestäjä antaa tyhjän äänen, mikä rikkoisi vaalisalaisuutta. Jos tuomioistuimessa pitää äänestää päätöksestä, tuomioistuimen jäsen ei saa äänestää "tyhjää" vaan hänen on lausuttava jokaisesta esillä olevasta kysymyksestä. Suomen eduskunnan suorittamissa äänestyksissä tyhjiä ääniä ei lasketa annetuksi ääniksi siinä yhteydessä, kun tarkastellaan määräenemmistösäännösten täyttymistä (kuten kahden kolmasosan määräenemmistöä vaadittaessa), vaan annetuiksi ääniksi lasketaan vain jaa- ja ei-äänet. __NOTOC__ ==Lähteet== == Aiheesta muualla == === Oikeuskäytäntöä === Seuraavat korkeimman hallinto-oikeuden päätökset käsittelevät Suomen kunnallisessa päätöksenteossa järjestettyjen vaalien ääntenlaskentaa, kun äänestyksessä on annettu tyhjiä ääniä: * KHO 1932 I 71, Wikiaineistossa * KHO 1996 A II 7, Wikiaineistossa === Kirjallisuutta === Suomalaisten yhdistysten kokouskäytäntöä ja menettelyä ääntenlaskennassa käsittelee * Luokka:Vaalit Luokka:Ei mitään
Tuomo Lehtiniemi

Tuomo Lehtiniemi (s. 1954 Lappajärvi) oli Lappajärven kunnanjohtaja 2012–2019. Lehtiniemi valittiin kunnanjohtajaksi 19. kesäkuuta 2012. Lehtiniemi on toiminut myös Lappajärven kunnankamreerina 1979–2005, Lappajärven hallintojohtajana 2005–2007 ja Kauhavan hallintojohtajana 2007–2012. Lehtiniemi on myös maalannut mm. kotiseutuaiheisia tauluja.Lehtiniemen kotisivut. == Lähteet == Luokka:Lappajärven kunnanjohtajat Luokka:Vuonna 1954 syntyneet Luokka:Elävät henkilöt
Regular Show

Regular Show on yhdysvaltalainen animaatiosarja, jota tuottaa Cartoon Network -kanava. Sen pääasiallinen kirjoittaja ja animaattori on J. G. Quintel, joka toimii myös monien hahmojen äänenä. Vuonna 2011 Regular Show oli Emmy- ehdokkaana. Cartoon Network lopetti sarjan tammikuussa 2017 kahdeksannen tuotantokauden jälkeen. == Hahmot == === Päähahmot === * Rigby: Laiskan luonteen omaava 23-vuotias pesukarhu, joka joutuu usein ongelmiin itsepäisyytensä takia. Hänen paras ystävänsä on Mordecai. * Mordecai: Laiskan luonteen omaava 23-vuotias sinitöyhtönärhi, joka on ihastunut Margaret -nimiseen punarintarastaaseen. Mordecain paras ystävä on Rigby. === Sivuhahmot === * Skips: Viisas lumimies, joka keksii ratkaisun ongelmaan kuin ongelmaan. Työskentelee puistossa. * Pops Maellard: Lapsellinen ja iloinen herrasmies, joka pitää tikkareista ja osaa painia. * Benson: Temperamenttinen purkka- automaatti ja puiston johtaja (Mordecain, Rigbyn, Skipsin, Thomasin, Popsin ja Muscle-Manin työnantaja), joka asuu kerrostalossa lähellä puistoa. * Mitch "Muscle Man" Sorenstein: Ylipainoinen, vihertävä ja töykeästi käyttäytyvä puiston työntekijä. Rakastunut Starlaan. High Five Ghostin paras ystävä. * Thomas: Vuohi, joka esiintyy ensimmäistä kertaa jaksossa "Exit 9B". Työskentelee puistossa. * High Five Ghost: Pieni haamu, jolta kasvaa käsi päästä. Muscle Manin paras ystävä. * Margaret: Kahvilassa työskentelevä punarintarastas. Mordecain ja Rigbyn ystävä. * Eileen: Myyrä, joka Työskentelee kahvilassa Margaretin kanssa. Margaretin paras ystävä. Rakastunut Rigbyyn. * Starla: Esiintyy vain muutamissa jaksoissa. Rakastunut Muscle Maniin. työskentelee vaatekaupassa. * Mr. Maellard: Puiston johtaja ja Pops Maellardin isä. == Lähteet == == Aiheesta muualla == * *Regular Show Wiki Luokka:2010-luvun yhdysvaltalaiset animaatiosarjat
Dresdner Eislöwen

Dresdner Eislöwen on saksalainen jääkiekkojoukkue Saksin osavaltiosta Dresdenistä. Joukkue on perustettu vuonna 2000 ja se pelaa Saksan toiseksi korkeimmalla sarjatasolla 2. Bundesligassa. Perustamisen jälkeen joukkue pelasi kauteen 2007-2008 asti maan kolmanneksi korkeimmalla sarjatasolla Oberligassa, kunnes onnistui nousemaan. Joukkue on pelannut tuosta kaudesta lähtien 2. Bundesligassa vaihtelevin menestyksin. Kaudella 2012-2013 joukkueessa pelasi SM-liigastakin tuttuja miehiä kaksi, Sami Kaartinen ja saksalainen Jan Benda. == Pelaajat == Maalivahdit Maalivahdit Maalivahdit Maalivahdit Maalivahdit Maalivahdit # Pelaaja Hanskakäsi Sopimus Syntymäpaikka 30 Danny aus den Birken L 2025 Düsseldorf, Saksa 51 Marvin Berbner L Juniori Mannheim, Saksa 55 Paul Stocker L Juniori 62 Janick Schwendener L 2026 Chur, Sveitsi Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 24 Simon Karlsson (A) R 2025 Karlskrona, Ruotsi 25 Lukas Mannes L 2024 Düsseldorf, Saksa 33 David Suvanto (C) L 2025 Hedemora, Ruotsi 54 Fabian Belendir R 2025 56 Felix Krüger L 2027 Dresden, Saksa 75 Bruno Riedl L 2025 Halle, Saksa 77 Arne Uplegger L 2024 Bad Muskau, Saksa Jacob Friend L 2025 Clarington, Ontario, Kanada Oliver Granz L 2026 Landshut, Saksa Tariq Hammond L 2025 Calgary, Alberta, Kanada Samuel Schindler R 2025 Plzeň, Tšekki Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Sopimus Syntymäpaikka 3 Mitch Wahl R KH / OLH 2025 Seal Beach, Kalifornia, Yhdysvallat 12 Justin Florek L VLH 2024 Marquette, Michigan, Yhdysvallat 16 Vincent Hessler R OLH 2025 Berliini, Saksa 18 Timo Walther L H 2024 Bangkok, Thaimaa 19 Niklas Postel L H 2025 Schongau, Saksa 20 Matthias Pischoff R H 2025 Solingen, Saksa 21 Matej Mrazek L VLH 2025 Neratovice, Tšekki 27 Dane Fox L H 2026 Chatham, Ontario, Kanada 32 Ricardo Hendreschke L H 2025 Dresden, Saksa 47 Sebastian Gorčík L VLH 2027 Rýmařov, Tšekki 53 Yannick Drews (A) L KH 2025 Regensburg, Saksa 63 David Rundqvist (A) L KH 2025 Karlstad, Ruotsi 74 Tomas Sykora R VLH 2025 Banská Bystrica, Slovakia, Tšekkoslovakia 88 Johan Porsberger R OLH 2025 Östersund, Ruotsi 91 Travis Turnbull R KH 2026 Chesterfield, Missouri, Yhdysvallat 92 Tomáš Andres (A) R KH 2027 Ústí nad Labem, Tšekki Drew LeBlanc L KH 2026 Duluth, Minnesota, Yhdysvallat Nicolas Schindler L H 2025 Plzeň, Tšekki Andrew Yogan L KH / VLH 2026 Coconut Creek, Florida, Yhdysvallat ===Joukkueenjohto=== * Päävalmentaja: Niklas Sundblad * Apuvalmentaja: Petteri Kilpivaara * Toimitusjohtaja: Matthias Roos Lähde: EliteProspectshttps://www.eliteprospects.com/team/983/dresdner-eislowen Viitattu 10.10.2021. == Lähteet == ==Aiheesta muualla== *Viralliset kotisivut Luokka:Saksalaiset jääkiekkoseurat Luokka:Dresdenin urheilu Luokka:Vuonna 2000 perustetut urheiluseurat
Sergio Bonaldi

Sergio Bonaldi (s. 7. syyskuuta 1978 San Giovanni Bianco) on italialainen entinen ampumahiihtäjä. Hän edusti seuratasolla CS Esecritoa. Bonaldi kilpaili maailmancupissa vuosina 2001-2006 ja oli yksittäisessä osakilpailussa parhaimmillaan 38. Tämä tapahtui takaa-ajossa Oberhofissa 2005. Bonaldi oli MM-kisoissa 2005 45. henkilökohtaisella matkalla ja sijoittui 66:nneksi sprintissä Torinon olympialaisissa 2006. == Lähteet == Luokka:Italialaiset ampumahiihtäjät Luokka:Vuonna 1978 syntyneet Luokka:Elävät henkilöt
Leo Sario

Leo Reino Sario (18. toukokuuta 1916 Lieksa – 15. elokuuta 2009 Santa Monica, Kalifornia, YhdysvallatLeo Sario, Professor of Mathematics, Emeritus, In memoriam, viitattu 7.9.2012 ) oli suomalaissyntyinen matemaatikko, joka muutti 1950 Yhdysvaltoihin. Leo Sario väitteli tohtoriksi Helsingin yliopistossa vuonna 1948. Väitöskirjan nimi oli Über Riemannsche Flächen mit hebbarem Rand ja väitöksen ohjaajana toimi Rolf Nevanlinna. Sario oli vaikuttamassa Suomen Akatemian perustamiseen. Sario työskenteli vuodesta 1954 Kalifornian yliopistossa, jossa hän teki tutkimuksia funktioteorian alalla,Otavan Iso tietosanakirja, Otava 1966, osa 7 p. 1078 ja tutki varsinkin Riemannin pintojaFacta 2001, WSOY 1985, 14. osa, palsta 426. Hänet nimitettiin yliopiston vakituiseksi professoriksi 11. lokakuuta 1954. Leo Sario julkaisi yhdessä Lars Ahlforsin kanssa vuonna 1960 Riemannin pintoja käsittelevän kirjan Riemann Surfaces, joka on vieläkin saatavilla kirjakaupoissa. Sario ryhtyi vuonna 1962 kirjoittamaan yhteistä teosta myös Rolf Nevanlinnan kanssa. Kirjan alkuosa olisi käsitellyt meromorfisten funktioiden teoriaa Nevanlinnan vuoden 1929 monografian tekstiä hyödyntäen, ja Sarion vastuulla oli käsitellä Riemannin pintoja loppuosassa. 1964 kustannussopimus purkautui, kun tekijöille tuli erimielisyyksiä Nevanlinnan työtahdista ja toisaalta siitä, kuinka paljon Sario työryhmineen sai uudelleenkirjoittaa Nevanlinnan osuudesta. Sario valitti kustantajalle Nevanlinnan epäluotettavuudesta. Sarion ja Nevanlinnan väliset suhteet katkesivat pysyvästi. == Lähteet == == Aiheesta muualla == *Mathematics Genealogy Project: Leo Sario *Lars V. Ahlfors, Leo Sario: Riemann Surfaces. Princeton University Press, 1960 (pdf) *Amazon: Lars Valerian Ahlfors, Leo Sario: Riemann Surfaces. ISBN 978-0691626123 Luokka:Suomalaiset matemaatikot Luokka:Vuonna 1916 syntyneet Luokka:Vuonna 2009 kuolleet Luokka:Amerikansuomalaiset henkilöt
Niilo Sario

Niilo Nikolai Sario (30. huhtikuuta 1895 Naantali – 30. joulukuuta 1963) oli suomalainen sotilas, kenraalimajuri vuodesta 1953.Kuka kukin on 1954 Sario osallistui vapaussotaan 1918, valmistui kadettikoulusta 1920, merisotateknilliseltä kurssilta 1926 ja Sotakorkeakoulusta 1929 (ye-upseeri 1931). Hän toimi vuosina 1918-1924 nuorempana upseerina, patterin päällikkönä ja toimistopäällikkönä 1918-1924. Rannikkotykistön väliaikaisena esikuntapäällikkönä hän työskenteli 1924-1926. Patterin päällikkönä ja patteriston komentajana hän palveli 1926-1930. Merivoimien esikunnassa ja yleisesikunnassa hän työskenteli toimistopäällikkönä 1930-1939. Talvisodan alettua hän jatkoi päämajassa toimistopäällikkönä 1939-1941. Jatkosodassa hän toimi Uudenmaan rannikkoprikaatin komentajana 1942-1944 ja Suomenlinnan rannikko-linnakkeiston komentajana ja Suomenlinnan linnoituspiirin päällikkönä vuodesta 1944 alkaen. Rannikkotykistörykmentti 1:n komentajana hän oli 1952-1953 ja vuosina 1953–1955 hän komensi Uudenmaan sotilaslääniä. Hän oli Sotahistoriallisen Seuran puheenjohtaja vuodesta 1955.Otavan Iso tietosanakirja, Otava 1966, osa 7 p. 1079 Ylennykset: vänrikki 1918, luutnantti 1920, kapteeni 1924, majuri 1928, everstiluutnantti 1938, eversti 1942, kenraalimajuri 1953. == Julkaisuja == Nimellä N. Sario: * Rannikkotykistön asemasta ja tehtävistä maanpuolustuksessa. Tiede ja ase 1/1933 Viite julkaisuun * Suomen puolueettomuuden mahdollisuus ja puolueettomuuden turvaamistoimenpiteet vieraitten valtojen sotiessa Itämeren alueella. Tiede ja ase 3/1935 Viite julkaisuun ==Lähteet== Luokka:Suomalaiset kenraalit Luokka:Suomen sisällissodan valkoiset Luokka:Vuonna 1895 syntyneet Luokka:Vuonna 1963 kuolleet
Erikasson

Erikasson (29. toukokuuta 1999 Hattula – 26. marraskuuta 2022) oli vuosien 2012 ja 2013 Ravikuninkuuden voittanut suomenhevosravuri. Sen kasvattaja oli Riikka-Liisa Tolonen ja oriin omistivat Helena Tuikka ja Jaakko Varjonen. == Ura == Erikasson kilpaili urallaan yhteensä 142 kertaa, joista voittoja oli 71. Vuonna 2002 kilpailu-uransa aloittanutta oritta ohjasti sen jokaisessa startissa Harri Koivunen. Hevonen saavutti kahden Ravikuninkuuden lisäksi useita muita suurkilpailuvoittoja, muun muassa Olympia-ajon voiton 2 100 metrin suomenennätysajalla 21,2 vuonna 2010. Kylmäveristen PM-kilpailussa 2012 Erikasson sijoittui toiseksi ruotsalaisen Hallsta Lotuksen jälkeen . Samana vuonna se sijoittui toiseksi myös Suurmestaruus-ajossa Bokerin jälkeen. Urallaan useista jalkavaivoista kärsinyt ori pääsi osallistumaan Kuninkuuskilpailuun vain kolmasti (2009, 2012 ja 2013). Molemmat ravikuninkuutensa se saavutti historiallisesti voittamatta kumpanakaan vuotena yhtään osalähtöä. Erikasson jätti yli 230 jälkeläistä, joista menestyneimpiä ovat olleet Lissun Eerikki, Morison ja Veeran Poika. == Suurkilpailuvoitot == *Ravikuningas (2012, 2013) *Karjalainen-ajo (2009, 2010) *Erkon Pokaali (2009, 2013) *Pelimanni-ajo (2008, 2009, 2010) *Killerin Kimara (2008, 2010) *Vilperi-ajo (2008) *Isokenkä (2009) *Olympia-ajo (2010) *Tähtisprintteri (2010) == Lähteet == *Suomen Hippoksen tilastot *Sukuposti === Viitteet === Luokka:Ravikuninkaalliset
Euroopan jalkapalloliiton kultaiset pelaajat

Euroopan jalkapalloliiton kultaiset pelaajat (engl. Golden Players) ovat 52 jalkapalloilijaa, jotka nimettiin Uefan 50-vuotisjuhlien yhteydessä vuonna 2004. Jokaista kansallista jalkapalloliittoa pyydettiin nimeämään yksi merkittävä pelaaja vuosilta 1954–2003. Alkuperäisessä marraskuussa 2003 julkaistussa listassa Kazakstanin kultaiseksi pelaajaksi oli nimetty Sergei Kvoškin ja Pohjois-Irlannin Pat Jennings. UEFAn nettisivuille ilmestyneessä listassa heidän tilallaan olivat kuitenkin Jevgeni Jarovenko ja George Best. Syytä muutoksille ei ilmoitettu. {| class=wikitable Jalkapalloliitto Pelaaja Albania Panajot Pano Andorra Koldo Armenia Khoren Oganesian Azerbaidžan Anatoli Banitševski Belgia Paul Van Himst Bosnia ja Hertsegovina Safet Susic Bulgaria Hristo Stoitškov Englanti Bobby Moore Espanja Alfredo Di Stéfano Färsaaret Abraham Løkin Hansen Georgia Mourtaz Khourtsilava Hollanti Johan Cruijff Irlanti John Giles Islanti Ásgeir Sigurvinsson Israel Mordechai Spiegler Italia Dino Zoff Itävalta Herbert Prohaska Kazakstan Jevgeni Jarovenko Luokka:Jalkapallopalkinnot
Paddy Moran

Patrick Joseph "Paddy" Moran (11. maaliskuuta 1877 – 14. tammikuuta 1966) oli ammattilaisjääkiekkoilija. Maalivahtina pelannut Moran edusti yhtä lukuun ottamatta kaikkina 16 kautenaan Quebec Hockey Club -seuraa vuodesta 1901 vuoteen 1917; kauden 1909–10 Moranin työnantaja oli Haileybury Comets. Moran tunnettiin siitä, että hän saattoi häiritä vastustajan pelaajia hyvinkin aggressiivisesti mailallaan. ==Saavutuksia== * Stanley Cup Quebecissä 1912 ja 1913. * Hockey Hall of Fame 1958. Luokka:Vuonna 1877 syntyneet Luokka:Vuonna 1966 kuolleet Luokka:Kanadalaiset jääkiekkoilijat Luokka:Hockey Hall of Fame
Gibraltarin köysirata

Gibraltarin köysirata on köysirata, joka vie matkustajia Gibraltarinvuorelle. Se on yksi Gibraltarin suosituimmista nähtävyyksistä. Rata valmistui vuonna 1966 ja sen toteutti sveitsiläinen Von Roll -yhtiö. Linjalla on kolme asemaa: ala-asema Alamedan kasvitieteellisen puutarhan vieressä, keskiasema Apes’ Den -luolan luona ja pääteasema 412 metrin korkeudessa lähellä vuoren huippua. Matka huipulle kestää kuusi minuuttia. Alkuperäiset vuoden 1966 vaunut on korvattu uusilla vuonna 1986. Yhtiön omat insinöörit tarkastavat sen päivittäin, ja lisäksi sveitsiläiset huoltavat köysiradan kerran vuodessa. Vaunuun mahtuu 30 matkustajaa. Vaunut liikkuvat automaattisesti, mutta niissä on mukana henkilökuntaa, joka voi tarvittaessa olla yhteydessä keskusvalvomoon, mistä vaunuja voidaan ohjata myös käsin. == Lähteet == == Aiheesta muualla == Luokka:Köysiradat Köysirata Luokka:Gibraltarin rakennukset ja rakennelmat
Patarei

Patarei () on Tallinnassa sijaitseva entinen keskusvankila. ==Uusi kivilinnake== Vankilan rakennukset olivat alun perin osaa Venäjän keisarikunnan rannikkolinnakkeesta. Keisari Aleksanteri I hyväksyi uuden kivilinnakkeen suunnitelman toukokuussa 1820. Rakentamaan ruvettiin vasta vuonna 1830 keisari Nikolai I kaudella, ja linnake valmistui pääosin vuonna 1837. Krimin sodan jälkiselvittelyissä piti tammikuussa 1864 hävittää Tallinnan linnoitus, minkä jälkeen Patarein linnake toimi sotilaiden kasarmina. ==Vankilan aika== Vuonna 1919 linnakkeen päärakennus muutettiin vankilaksi, joka lopetettiin vuonna 2005. Sen jälkeen vankila on ollut tyhjillään, mutta siellä on järjestetty esimerkiksi retkiä sekä taide- ja musiikkitapahtumia. Vankilassa on myös teloitettu kuolemaan tuomittuja myrkkyjuomalla, hirttämällä sekä ampumalla. Ensimmäinen teloitus tapahtui 20. elokuuta 1935, viimeinen 11. syyskuuta 1991. Rakennus on joulukuusta 2019 yksityisomistuksessa. == Lähteet == ==Kirjallisuus== *Simopekka Virkkula. "Puhdistuksesta alkoi odotus, joka huipentuu Tallinnaan". Aamulehti, 30. elokuuta 2012, s. B18–B19 *Pipsa Parkkinen. "Hyytävä, hylätty vankila Tallinnassa suljetaan pian - kuvat kuin aikamatka. Patarein vankilassa voi vierailla 7. lokakuuta asti. Vaikuttavan vankilakompleksin tulevaisuus on avoinna". Iltalehti 27. syyskuuta 2016 *Robert Treufeldt. "Tallinnan Kalarannan linnake. Viron historian jälkiä Keskusvankilassa eli Patareissa". ICOMOSin Suomen osaston uutiskirje 1/2022 ==Aiheesta muualla== *www-selaimella toimiva virtuaalikierros Patarein vankilassa Luokka:Tallinnan rakennukset ja rakennelmat Luokka:Viron linnoitukset Luokka:Vankilat
Amerikankäki

Amerikankäki (Coccyzus americanus) on amerikkalainen käkilaji. ==Tuntomerkit== Amerikankäki on 28-31 senttimetriä pitkä. Lintu on alapuolelta valkoinen ja päältä harmaanruskea. Siivissä sillä on kirkkaanvärinen ruosteenruskea paneeli. Nokka on pääosin keltainen. ==Lähteet== Luokka:Käkilinnut
Mika Laaksonen (jääkiekkoilija)

Mika Laaksonen (s. 18. maaliskuuta 1968 Turku, Suomi) on suomalainen jääkiekkoilija, pelipaikaltaan puolustaja. Laaksonen edusti urallaan Rauman Lukkoa, Hokki-Saloa, Vaasan Sportia, Forssan Palloseuraa, Kalevan Palloa, Porin Ässiä ja Uudenkaupungin Jääkotkia pelaten Suomen kahdella korkeimmalla sarjatasolla. SM-liigassa hän pelasi yhteensä 475 runkosarjaottelua tehoin 37+83=120 ja 27 pudotuspeli- tai karsintaottelua tehoin 3+3=6. I-divisioonassa ja sen seuraajassa Mestiksessä Laaksonen pelasi yhteensä 173 runkosarjaottelua tehoin 17+59=76 ja kymmenen karsintaottelua tehoin 2+9=11. == Saavutukset == * SM-hopea Rauman Lukossa kaudella 1987–1988 == Aiheesta muualla == * Luokka:Suomalaiset jääkiekkoilijat Luokka:Vuonna 1968 syntyneet Luokka:Elävät henkilöt
Mika Laaksonen

* Mika Laaksonen, jääkiekkoilija * Mika Laaksonen, moukarinheittäjä
Benno Hanslian

Benno Hanslian (s. 16. elokuuta 1993 Turku) on suomalainen jalkapalloilija, pelipaikaltaan laitapuolustaja. Hän edustaa Kakkosessa pelaavaa FC Vaajakoskea. Hanslian aloitti jalkapallon Helsingin Jalkapalloklubin Ruoholahden kaupunginosajoukkueessa 8-vuotiaana. C-juniori-ikäisenä hän siirtyi HJK:sta JJK:iin. Hanslianin sopimus JJK:n kanssa ulottui kauden 2015 loppuun asti.JJK Hanslian pelasi Kolmosta kaudella 2011 Äänekosken Huimassa ja siirtyi kaudella 2012 JJK Jyväskylään. Hanslian teki ensimmäisen maalinsa Veikkausliigassa ensimmäisessä liigaottelussaan ensimmäisellä laukauksellaan. Seuraavan kauden alussa Urheilulehti julisti Hanslianin alkavan kauden 2013 komeetaksi. Kausi 2013 meni kuitenkin hänellä JJK:n pudotessa Veikkausliigasta alakanttiin. Hanslian jatkoi kuitenkin JJK:ssa sen Ykkösen kausina niin, että keväällä 2017 hän oli mukana JJK:n kokoonpanossa sen aloittaessa kolmen Ykkösen kauden jälkeen Veikkausliigakauden. Benno Haslian oli vuonna 2012 voittamassa A-nuorten SM-kultaa JJK Jyväskylän riveissä. Urallaan hän on pelannut 29 Veikkausliigaottelua ja 62 Ykkösen ottelua. == Lähteet == * Tilastot Veikkausliigasta * Tilastot eltefootball-tietokannassa * Tilastot Suomen Palloliiton sivuilla * Hanslian Transfermarkt-sivustolla === Viitteet === Luokka:Suomalaiset jalkapalloilijat Luokka:Vuonna 1993 syntyneet Luokka:Elävät henkilöt
Tiofosforyylikloridi

Tiofosforyylikloridi (PSCl3) on epäorgaaninen yhdiste ja fosforyylikloridin rikkianalogi. Yhdistettä käytetään orgaanisessa synteesissä muun muassa valmistettaessa hyönteismyrkkyjä. ==Ominaisuudet== Huoneenlämpötilassa tiofosforyylikloridi on väritöntä nestettä, jolla on voimakas ja pistävä haju. Yhdiste liukenee orgaanisiin liuottimiin, kuten bentseeniin ja tetrakloorimetaanin ja niiden lisäksi myös rikkihiileen. Veden kanssa se reagoi hajoten fosforihapoksi, suolahapoksi ja rikkivedyksi.Darrell C. Fee, David R. Gard & Chen-Hsyong Yang: Phosphorus Compounds, Kirk-Othmer Encyclopedia of Chemical Technology, John Wiley & Sons, New York, 2006 Viitattu 07.09.2012Gerhard Bettermann, Werner Krause, Gerhard Riess & Thomas Hofmann: Phosphorus Compounds, Inorganic, Ullmann's Encyclopedia of Industrial Chemistry, John Wiley & Sons, New York, 2000 Viitattu 07.09.2012 :PSCl3 \+ 4 H2O → H3PO4 \+ H2S + 3 HCl ==Valmistus ja käyttö== Teollisesti tiofosforyylikloridia valmistetaan rikin ja fosforitrikloridin välisessä reaktiossa. Reaktio suoritetaan noin 180 °C lämpötilassa. Katalyytteinä voidaan käyttää alumiinikloridia tai alkali- tai maa-alkalimetallien sulfideja, jolloin tarvittava lämpötila on alhaisempi. Syntynyt tuote voidaan puhdistaa tislaamalla. :PCl3 \+ S → PSCl3 Yhdistettä voidaan tuottaa myös difosforipentasulfidin ja fosforitrikloridin välisellä reaktiolla tai fosforipentakloridista ja rikkivedystä tai fosforipentakloridista ja antimonitrisulfidista. Tiofosforyylikloridi reagoi alkoholien, alkoksidien, fenolien ja trialkyylifosfiittien kanssa muodostaen tiofosfaattiestereitä. Näitä tiofosfaattiestereitä, kuten parationia, käytetään yleisesti hyönteismyrkkyinä ja öljyn lisäaineina. Emästen vaikutuksesta muodostuu epäorgaanisia tiofosfaattisuoloja. ==Lähteet== ==Aiheesta muualla== * Luokka:Fosforiyhdisteet Luokka:Klooriyhdisteet
Use Your Illusion World Tour 1992 in Tokyo II

Use Your Illusion World Tour 1992 in Tokyo II on yhdysvaltalaisen hard rock -yhtye Guns N' Rosesin vuoden 1992 joulukuussa julkaisema konserttivideo. Esiintyminen on taltioitu vuonna 1992 yhtyeen Use Your Illusion Tour -maailmankiertueella Tokiossa 22. helmikuuta 1992. Tämä nauhoite sisältää konsertin viimeiset yksitoista kappaletta, kun taas samanaikaisesti julkaistu sisarvideo Use Your Illusion World Tour 1992 in Tokyo I sisältää konsertin alkupuolen kappaleet. == Kappalelista == #"Introduction" #"You Could Be Mine" #"Matt Sorumin rumpusoolo" #"Slashin kitarasoolo (Kummisetä-elokuvan tunnusmusmelodia) #"Sweet Child O' Mine" #"So Fine" #"Rocket Queen" #"Move to the City" #"Knockin' on Heaven's Door" #"Estranged" #"Paradise City" == Muusikot == === Guns N' Roses === *W. Axl Rose - laulu, piano, vihellys *Saul "Slash" Hudson - soolo- ja rytmikitara *Gilby Clarke - rytmikitara, taustalaulu *Duff McKagan - bassokitara, taustalaulu *Dizzy Reed - koskettimet, lyömäsoittimet, taustalaulu *Matt Sorum - rummut, perkussiot, taustalaulu === Taustamuusikot === *Cece Worrall-Rubin, Lisa Maxwell, Anne King - torvet *Tracey Amos, Roberta Freeman - taustalaulu *Ted Andreadis - koskettimet, haitari, taustalaulu == Lähteet == Luokka:Guns N’ Rosesin albumit Luokka:Vuoden 1992 albumit
Skinnskatteberg

Skinnskatteberg on samannimisen Skinnskattebergin kunnan keskustaajama. Se sijaitsee Västmanlandin läänissä ja Västmanlandin historiallisessa maakunnassa Keski-Ruotsissa. Vuoden 2010 lopussa taajamassa oli 2 287 asukasta. ==Väestönkehitys== ==Lähteet== ==Aiheesta muualla== Luokka:Ruotsin kuntien keskustaajamat *
Iskuruus

Iskuruus (, уда́рное движе́ние, udarnoje dviženije) oli osa työn tuottavuuden lisäämiseen tähdännyttä sosialistista kilpailua Neuvostoliitossa ja eräissä muissa sosialistisissa maissa. Liikkeen aktiivista osallistujaa kutsuttiin iskuriksi tai iskutyöläiseksi (ven. уда́рник, udarnik). Neuvostoliiton kommunistisen puolueen, Komsomolin ja ammattiliittojen ohjaama iskuruus sai alkunsa Moskovan, Leningradin, Uralin ja Donbassin rautatieläisten, tehdastyöläisten ja kaivosmiesten keskuudessa vuosina 1926–1927. Erityisen laajaksi se kehittyi ensimmäisen viisivuotissuunnitelman aikana vuosina 1929–1932. Liikkeen tärkein tavoite oli annettujen tuotantonormien ylittäminen työtehon lisäämisen, työn paremman järjestelyn, koulutustason kehittämisen ja tekniikan hyödyntämisen avulla. 1930-luvun loppupuolella ja toisen maailmansodan aikana iskuruuden korvasivat stahanovilaisuus sekä eräät muut sosialistisen kilpailun muodot. Käsite otettiin uudelleen käyttöön vuonna 1958, jolloin luotiin kommunistisen työn prikaatien ja iskurien liike. Vuoteen 1975 mennessä iskureita oli Neuvostoliitossa jo 24 miljoonaa eli 26 % kaikista palkkatyöläisistä. Sosialistiseen kilpailuun osallistuminen ja iskurin arvonimi toi työntekijälle aineellisia palkintoja ja muita etuisuuksia. 1950-luvulta lähtien iskuruudessa pyrittiin korostamaan myös moraalisia ja eettisiä arvoja. Liikkeen kampanjamaisuus byrokraattien ennalta määrittämine saavutuksineen soveltui kuitenkin huonosti monimutkaisten tuotantoprosessien hallintaan. Iskurien määrän kasvu lopulta yli 40 prosenttiin tehdastyöläisistä alensi nimityksen arvoa. ==Lähteet== Luokka:Neuvostoliiton historia Luokka:Neuvostoliiton talous
Surahammar

Surahammar on samannimisen Surahammarin kunnan keskustaajama. Se sijaitsee Västmanlandin läänissä ja Västmanlandin historiallisessa maakunnassa Keski- Ruotsissa. Vuoden 2010 lopussa taajamassa oli 6 179 asukasta. ==Väestönkehitys== ==Lähteet== ==Aiheesta muualla== Luokka:Ruotsin kuntien keskustaajamat *
Iskuri

Iskuri voi tarkoittaa seuraavia: *Iskuri, ampuma-aseen osa, joka sytyttää nallin *Iskurityöläinen, Neuvostoliiton iskuruusliikkeen aktiivi
Kungsör

Kungsör on samannimisen Kungsörin kunnan keskustaajama. Se sijaitsee Västmanlandin läänissä Södermanlandin ja Västmanlandin historiallisten maakuntien rajalla Keski-Ruotsissa. Vuoden 2010 lopussa taajamassa oli 5 452 asukasta. Kungsör oli 1970-luvun alun kuntauudistukseen asti kauppala. ==Väestönkehitys== ==Lähteet== ==Aiheesta muualla== Luokka:Ruotsin kuntien keskustaajamat Luokka:Ruotsin kauppalat *
Hallstahammar

Hallstahammar on samannimisen Hallstahammarin kunnan keskustaajama. Se sijaitsee Västmanlandin läänissä ja Västmanlandin historiallisessa maakunnassa Keski-Ruotsissa. Vuoden 2010 lopussa taajamassa oli 10 478 asukasta. Hallstahammar oli 1970-luvun alun kuntauudistukseen asti kauppala. Hallstahammarissa on pitkä metalliteollisuusperinne. Siellä perustettiin vuonna 1873 pulttitehdas, joka nykyisin toimii nimellä Bulten AB. Vuonna 1931 perustettiin vastuslankoja valmistava Kanthal-yhtiö, joka työllisti paikkakunnalla 1960-luvun puolivälissä noin 1 400 ihmistä. Nykyisin tuotemerkin omistaa Sandvik-yhtiö. ==Väestönkehitys== ==Lähteet== ==Aiheesta muualla== Luokka:Ruotsin kuntien keskustaajamat Luokka:Ruotsin kauppalat *
Pöytätennis kesäolympialaisissa 2008 – miesten kaksinpeli

Pöytätenniksen miesten kaksinpeli Pekingin kesäolympialaisissa 2008 alkoi 19. elokuuta ja finaali pelattiin 23. elokuuta 2008. Yhteensä osallistujia oli 44 maasta, 77 urheilijaa. Olympiakultaa voitti kiinalainen Ma Lin, joka kaatoi kiinalaisen Wang Haon loppuottelussa erävoitoin 4-1. Pronssia voitti kiinalainen Wang Liqin ja neljäs oli ruotsalainen Jörgen Persson. http://yle.fi/urheilu/tapahtumat/pekingin_olympialaiset_2008/poytatennis/poytatenniksen_titaanit_pelasivat_kolmoisvoiton_kiinalle_118617.html YLE.fi: Peking 2008 - Pöytätenniksen titaanit pelasivat kolmoisvoiton Kiinalle == Puolivälieristä eteenpäin == {{Turnauspuu16 |21.8.| Wang Hao|4| Kan Yo |1 |21.8.| Dimitrij Ovtcharov|1| Ko Lai Chak|4 |21.8.| Yang Zi|2| Zoran Primorac|4 |21.8.| Jörgen Persson|4| Vladimir Samsonov|3 |21.8.| Wang Liqin|4| Werner Schlager|0 |21.8.| Tan Ruiwu|4| Li Ching|2 |21.8.| Timo Boll|1| Oh Sang-Eun|4 |21.8.| Kalinikos Kreanga|0| Ma Lin|4 |22. 8. | Wang Hao| 4| Ko Lai Chak| 1 |22. 8. | Zoran Primorac| 1 | Jörgen Persson| 4 |22. 8. | Wang Liqin| 4 | Tan Ruiwu | 0 |22. 8. | Oh Sang-Eun| 0 | Ma Lin| 4 |23. 8. | Wang Hao | 4 | Jörgen Persson| 1 |23. 8. | Wang Liqin| 1 | Ma Lin| 4 |23. 8. | Wang Hao | 1 | Ma Lin | 4 |23. 8. | Jörgen Persson| 0 | Wang Liqin| 4 }} === 4. kierros === === Puolivälierät === === Välierät === === Pronssiottelu === === Finaali === == Mitalistit == Sija Maa Pelaaja 1 Kiina Ma Lin 2 Kiina Wang Hao 3 Kiina Wang Liqin 4 Ruotsi Jörgen Persson == Lähteet == * Turnaus ITTF:n sivuilla * Sports-reference.com Men's Singles Beijing 2008 === Viitteet === miesten kaksinpeli
Swami Satchidananda

Sri Swami Satchidananda (1914–2002) oli intialainen hengellinen opettaja. Hän perusti joogainstituutteja Intiaan ja Itä-Aasiaan, ja vuonna 1966 hän muutti Yhdysvaltoihin. Satchidanandan seuraajat ovat perustaneet neljä Yogaville- nimistä ashramia, jotka jatkavat hänen työtään maailmanrauhan ja henkilökohtaisen rauhan saavuttamiseksi. == Lähteet == == Aiheesta muualla == *http://www.yogaville.org/ Luokka:Intialaiset filosofit Luokka:Intialaiset uskonnolliset johtajat Luokka:Vuonna 1914 syntyneet Luokka:Vuonna 2002 kuolleet
Norberg

Norberg on samannimisen Norbergin kunnan keskustaajama. Se sijaitsee Västmanlandin läänissä ja Västmanlandin historiallisessa maakunnassa Keski- Ruotsissa. Vuoden 2010 lopussa taajamassa oli 4 518 asukasta. Norberg oli 1970-luvun alun kuntauudistukseen asti kauppala. Norbergissa toiminut rautamalmikaivos lopetettiin 1980-luvulla alhaisten hintojen takia kannattamattomana, mutta kaivoksessa on yhä paljon malmivaroja jäljellä ja sen avaamisesta uudelleen on keskusteltu. ==Väestönkehitys== ==Lähteet== ==Aiheesta muualla== Luokka:Ruotsin kuntien keskustaajamat Luokka:Ruotsin kauppalat *
Emil Sarlin

Johan Emil Sarlin (28. huhtikuuta 1875 Helsinki – 7. marraskuuta 1956 Parainen) oli suomalainen insinööri, Paraisten Kalkkivuori Oy:n toimitusjohtaja 1904–1955 ja eduskunnan jäsen 1930–1933. Hän sai vuorineuvoksen arvon 1922 ja hänestä tuli Åbo Akademin tekniikan kunniatohtori 1948.Otavan Iso tietosanakirja, Otava 1966, osa 7 p. 1083 Hänen poikansa oli Erik Sarlin, Oy E. Sarlin Ab:n toimitusjohtaja ja perustaja. ==Lähteet== ==Aiheesta muualla== * Luokka:Suomalaiset yritysjohtajat Luokka:Suomalaiset insinöörit Luokka:Vuorineuvokset Luokka:Kansanedustajat Luokka:Suomen ruotsalaisen kansanpuolueen poliitikot Luokka:Paraisten kaupunginvaltuutetut Luokka:Varsinais-Suomen vaalipiiri Luokka:Vuonna 1875 syntyneet Luokka:Vuonna 1956 kuolleet
Erik Sarlin

Johan Erik Sarlin (10. elokuuta 1906 Parainen – 15. huhtikuuta 1975 Parainen viitattu 7.9.2012) oli suomalainen yritysjohtaja, koulutukseltaan diplomi- insinööri. Hän oli Oy E. Sarlin Ab:n perustaja ja toimitusjohtaja 1932–1946 ja sen johtokunnan puheenjohtaja vuodesta 1946. Yhtiön nykyinen nimi on Sarlin Group. Sarlin oli Paraisten Kalkkivuori Oy:n apulaisjohtaja 1946–1955 ja toimitusjohtaja vuodesta 1955. Hän oli lisäksi Helsingin Osakepankin hallintoneuvoston puheenjohtaja vuodesta 1962.Otavan Iso tietosanakirja, Otava 1966, osa 7 p. 1084 Hänen isänsä oli vuorineuvos Emil Sarlin (1875–1956), ja tyttärensä Margaretha Sarlin-Wikström (s. 1934). ==Lähteet== Luokka:Suomalaiset yritysjohtajat Luokka:Vuorineuvokset Luokka:Suomalaiset insinöörit Luokka:Vuonna 1906 syntyneet Luokka:Vuonna 1975 kuolleet
Köping

Köping on samannimisen Köpingin kunnan keskustaajama. Se sijaitsee Västmanlandin läänissä ja Västmanlandin historiallisessa maakunnassa Keski- Ruotsissa. Vuoden 2010 lopussa taajamassa oli 17 743 asukasta. Köping oli 1970-luvun alun kuntauudistukseen asti kaupunki. Paikannimi Köping merkitsee suomeksi kauppalaa. Sana esiintyy myös monien muiden Ruotsin kaupunkien nimissä (Enköping, Falköping, Jönköping, Lidköping, Norrköping, Nyköping). Köpingin seudulla tiedetään olleen asutusta jo noin 2000 eaa. Köpingin sinetti, johon vaakuna perustuu, on vuodelta 1349. Vuonna 1459 Köpingillä tiedetään olleen puolittaiset kaupunginoikeudet. Myös esimerkiksi raatihuone on 1400-luvulta. ==Media== Paikallislehdet Arboga Tidning ja Bärgslagsbladet ilmestyvät kolmesti viikossa ja niillä on yhteinen toimitus Köpingissä. ==Väestönkehitys== ==Lähteet== ==Aiheesta muualla== Luokka:Ruotsin kuntien keskustaajamat Luokka:Ruotsin kaupungit *
Tauno Saukkonen (kenraalimajuri)

Tauno Sakari Saukkonen (15. elokuuta 1906 Savonlinna – 12. huhtikuuta 1968 Helsinki)Kuolleita (maksullinen artikkeli) Helsingin Sanomat 19.4.1968, HS Aikakone. Viitattu 8.3.2018. oli suomalainen sotilas pioneeriaselajissa, arvoltaan kenraalimajuri 1961. Saukkonen valmistui Kadettikoulusta 1929 ja Sotakorkeakoulusta 1939 (ye-upseeri 1940). Hän palveli nuorempana upseerina Karjalan kaartin rykmentissä 1929–1934 sekä kouluttajana Taistelukoulussa 1934–1938. Hän toimi toimistoupseerina pääesikunnassa linnoitusten suunnittelutehtävissä talvi- ja jatkosodassa 1939–1946. JR 8:ssa hän toimi pataljoonankomentajana 1946–1948. Kouluttajana hän työskenteli 1948–1949 Reserviupseerikoulussa ja Taistelukoulussa 1949–1951. Pääesikunnan liikekannallepanotoimiston päällikkönä Saukkonen palveli 1952–1954. Operaatio- osaston päällikkönä hän oli 1954–1955 ja järjestelyosastossa 1955–1958. Joensuun sotilaspiiriä hän johti 1958–1959. Pohjois-Suomen sotilasläänin komentajana Saukkonen toimi 1960–1961. Vuodesta 1961 hän oli pääesikunnan pioneeripäällikkö ja pioneeritarkastaja.Otavan Iso tietosanakirja, Otava 1966, osa 7 p. 1110https://runeberg.org/vemochvad/1967/0511.html Ylennykset: reservivänrikki 1927, vänrikki 1929, luutnantti 1931, kapteeni 1938, majuri 1941, everstiluutnantti 1946, eversti 1954, kenraalimajuri 1961. ==Lähteet== Luokka:Suomalaiset kenraalit Luokka:Pioneerijoukot Luokka:Vuonna 1906 syntyneet Luokka:Vuonna 1968 kuolleet
Platonove

Platonove () on kylä Ukrainassa Odessan alueen Krasni Oknyn piirissä. Asukkaita Platonovessa on 37 ja kylän pinta-ala on 0,028 km². Kylä on perustettu vuonna 1840. Platonove sijaitsee Ukrainan lounaisosassa lähellä Moldovan rajaa ja kylän lähistöllä onkin kansainvälinen rajanylityspaikka. Ukrainan valtatie M13 (), joka on osa eurooppatietä , kulkee kylän läpi. == Lähteet == Luokka:Ukrainan kylät Luokka:Odessan alue
Jonni Sauli

Jonni (John) Otto Sauli (vuoteen 1908 Saxelin; 3\. lokakuuta 1881 Hämeenlinna – 16. elokuuta 1957 Helsinki) oli suomalainen professori ja kasvinjalostaja.Ylioppilasmatrikkeli 1903, nro 28184. Saulin vanhemmat olivat tehtailija Carl Otto Saxelin ja Saida Maria Blåfield. Hän pääsi ylioppilaaksi Helsingin reaalilyseosta 1903 ja valmistui Helsingin yliopistosta filosofian kandidaatiksi 1907, maisteriksi 1910, lisensiaatiksi 1924 ja tohtoriksi 1934. Jonni Sauli oli Hankkijan kasvinjalostuslaitoksen johtaja 1913–1934, sen jälkeen Helsingin yliopiston maanviljelysopin vt. professori 1929–1934 ja professori 1934–1949.Otavan Iso tietosanakirja, osa 7, p. 1111. Otava 1966. Jonni Sauli oli naimisissa vuodesta 1909 Lempi Siviä Leinosen kanssa. Heillä oli kolme lasta, joista poika Simo Juhani Sauli kaatui talvisodassa; pojan puoliso oli professori Liisa Sauli. Jonni Saulin veljiä olivat kirjailija Jalmari Sauli ja taiteilija Into Saxelin. ==Lähteet== Luokka:Helsingin yliopiston professorit Luokka:Suomalaiset kasvitieteilijät Luokka:Suomalaiset maataloustieteilijät Luokka:Suomalaiset professorit Luokka:Vuonna 1881 syntyneet Luokka:Vuonna 1957 kuolleet
Uno Savola

Uno Eugen Savola (23. syyskuuta 1904 Maynard, Massachusetts, Yhdysvallat – 5. marraskuuta 1968 viitattu 7.9.2012) oli suomalainen yritysjohtaja, koulutukseltaan diplomi-insinööri 1926. Hän oli Oy Wilh. Schauman Ab:n toimitusjohtaja vuodesta 1950 aina kuolemaansa saakka, ja Suomen Ulkomaankauppaliiton puheenjohtaja vuodesta 1962. Hän sai vuorineuvoksen arvon 1961.Otavan Iso tietosanakirja, Otava 1966, osa 7 p. 1129 Savola asutti lyhyen aikaa Schaumanin linnaa Jyväskylän Lutakossa toimiessaan Schaumanin vaneritehtaan teknillisenä johtajana 1947. Myöhemmin tehtaan johtajana toimiessaan Savola rakennutti linnan viereen Villa Savolan, jota on kutsuttu sittemmin Uunolaksi tai Pikkulinnaksi. ==Lähteet== Luokka:Suomalaiset yritysjohtajat Luokka:Vuorineuvokset Luokka:Vuonna 1904 syntyneet Luokka:Vuonna 1968 kuolleet
Immi Savonius

Knut Immanuel (Immi) Savonius (25. maaliskuuta 1861 Kiikka – 3. huhtikuuta 1934 Helsinki) oli suomalainen juristi, joka toimi itsenäisen Suomen ensimmäisenä apulaisoikeuskanslerina. Savoniuksen vanhemmat olivat kruununvouti Victor Vilhelm Savonius ja Maria Kristina Forsell. Kirjoitettuaan ylioppilaaksi Turun ruotsalaisesta klassillisesta lyseosta vuonna 1880 hän suoritti Haminan kadettikoulun pääsytutkinnon, mutta aloittikin pian lakiopinnot. Savonius suoritti yleisen oikeustutkinnon 1885 ja sai varatuomarin arvon 1888. Vuodesta 1893 hän toimi virkamiehenä Suomen senaatissa, 1906 alkaen oikeusosaston esittelijäsihteerinä. Savonius nimitettiin heinäkuussa 1910 vt. prokuraattoriksi, mutta erotettiin jo seuraavan vuoden tammikuussa, sillä perustuslaillisen kantansa vuoksi hän kieltäytyi kenraalikuvernööri F. A. Seynin määräyksestä huolimatta nostamasta syytettä kansanedustaja E. N. Setälää vastaan, joka oli arvostellut lakia yleisvaltakunnallisesta lainsäädännöstä. Menetettyään myös virkansa senaatissa hän työskenteli vähäpätöisissä tehtävissä Helsingin kaupungin hallinnossa ja Suomen maalaisten paloapuyhtiössä vuoden 1917 helmikuun vallankumoukseen asti. Sen jälkeen Savonius oli prokuraattorin apulaisena 1917–1919 ja apulaisoikeuskanslerina 1919–1926.Otavan Iso tietosanakirja, Otava 1966, osa 7 p. 1130 Immi Savoniuksen poika oli kenraaliluutnantti Kai Savonjousi. ==Lähteet== Luokka:Suomen prokuraattorit Luokka:Vuonna 1861 syntyneet Luokka:Vuonna 1934 kuolleet
Ralf Saxén

Ralf Eino Saxén (16. maaliskuuta 1868 Kankaanpää – 2. marraskuuta 1932 Helsinki) oli suomalainen kielentutkija, koulutukseltaan filosofian tohtori (1907). Hän oli ruotsalaisen normaalilyseon kotimaisten kielten yliopettaja vuodesta 1907, kouluneuvos vuodesta 1918 ja kouluhallituksen ruotsinkielisen osaston päällikkö vuodesta 1926.Otavan Iso tietosanakirja, osa 7, palsta 1140. Otava 1966. Saxén julkaisi tutkimuksia ruotsin kielestä, muun muassa Finska lånord i östsvenska dialekter (1895–1898). ==Lähteet== Luokka:Suomalaiset kielitieteilijät Luokka:Vuonna 1868 syntyneet Luokka:Vuonna 1932 kuolleet
Campo de Gibraltar

Campo de Gibraltar on comarca Cádizin maakunnassa, Espanjassa. Se sijaitsee Andalusian lounaisosassa, ja siihen kuuluu Euroopan mantereen eteläisimmät osat. Britanniaan kuuluva Gibraltar rajoittuu comarcaan. Campo de Gibraltariin kuuluu seitsemän kuntaa, Algeciras, Castellar de la Frontera, Jimena de la Frontera, La Línea de la Concepción, Los Barrios, San Roque ja Tarifa. Vuonna 2011 comarcassa oli 267 062 asukasta. == Lähteet == == Aiheesta muualla == Luokka:Cádizin maakunta Luokka:Espanjan comarcat
Omenakakku

Omenakakku on kakku, jonka päällä tai sisällä on omenalohkoja, -paloja tai -sosetta. Perinteiset omenakakut maustetaan muskottipähkinällä ja kanelilla. Kakkuun voidaan lisätä myös murskattuja pähkinöitä, kuten saksanpähkinöitä tai manteleita. Tuoreita tai kuivattuja omenoita käytetään kakkujenvalmistuksessa myös muun muassa suklaakakussa, jossa niiden vedensitomiskyky pitää kakun kosteana. ==Katso myös== * Omenapiirakka ==Lähteet== == Aiheesta muualla == Luokka:Kakut
Vie mut kotiin

Vie mut kotiin on Jesse Kaikurannan 2. marraskuuta 2012 julkaistu debyyttialbumi. Albumi nousi Suomen virallisen listan sijalle 1. Albumin ensimmäisenä singlenä julkaistiin albumin nimikkokappale, joka kuultiin ensimmäisen kerran jo The Voice of Finland -laulukilpailun finaalissa. Kilpailun jälkeen ”Vie mut kotiin” -kappale nousi Latauslistan ja Music Control -radiolistan ensimmäiselle sijalle sekä Suomen virallisen singlelistan sijalle 11. Kappaleeseen kuvattiin myös Ville Juurikkalan ohjaama musiikkivideo. Albumin toinen single Järjetön rakkaus julkaistiin 14. syyskuuta 2012. Kolmas single Näytän sulle rannan julkaistiin tammikuussa 2013. ==Kappaleet== Kaikki kappaleet sovittaneet Matti Mikkola ja Eppu Kosonen, ellei toisin mainittu. # # # # # # # # # # # # == Lähteet == Luokka:Vuoden 2012 esikoisalbumit Luokka:Jesse Kaikurannan albumit Luokka:Matti Mikkolan tuottamat albumit Luokka:Eppu Kososen tuottamat albumit
Air100

Air100 oli vuonna 2010 perustettu suomalainen lentoyhtiö, joka lensi Porista Helsinkiin. Sen toiminta loppui lokakuussa 2017. Air100 oli kaikkiaan kymmenes Porin ja Helsingin välistä liikennettä hoitanut yhtiö. Air100 perustettiin elokuussa 2010, ja sen oli tarkoitus aloittaa Porin ja Helsingin välinen liikenne lokakuussa, mutta myöhemmin syksyllä yhtiö kuitenkin ilmoitti peruttavansa hankkeen huonolta näyttäneen kannattavuuden vuoksi. Lennot alkoivat lopulta syyskuussa 2012, jolloin niitä operoi tšekkiläinen CCA-yhtiö 33-paikkaisella koneella. Myöhemmin Air100:n lentoja operoi virolainen Airest, joka käytti reitillä Saab 340 -koneita. Yhtiö lopetti lentonsa Porin ja Helsingin välillä kesällä 2014, kun reittiä ei saatu kannattavaksi. Vuonna 2013 Air100 aloitti Porin Kittilän väliset talvilomalennot, jotka jatkuivat kolmen vuoden ajan. Vuonna 2014 yhtiö lensi myös Seinäjoen ja Kittilän välistä reittiä. ==Lähteet== Luokka:Entiset suomalaiset lentoyhtiöt Luokka:Porin liikenne
Cooloola

Cooloolidae on suorasiipisten lahkoon kuuluva heimo, jonka ainoa suku on Cooloola. Cooloola löydettiin ensimmäisen kerran vasta vuonna 1977, kun sellainen löytyi ansakuopasta Cooloolan kansallispuistosta, Queenslandista. Löytö ei sopinut mihinkään olemassa olevaan heimoon, joten se sai oman heimonsa Cooloolidae. Lajin nimeksi annettiin cooloolanhirviö (Cooloola propator). Tämä oli ensimmäinen kerta sitten vuoden 1905 kun suorasiipisten lahkoon on lisätty uusi heimo. Toinen laji löytyi vuonna 1980 ja nykyään lajeja tunnetaan neljä.Lehane 1982 == Ulkonäkö ja koko == Cooloolat ovat väritykseltään vaalean oransseja, niiden pää on pyöreä ja niillä on hyvin pienet, pyöreät tuntosarvet. Alaleuat (maksillat) ovat pidempiä kuin yläleuat (mandibelit) ja niiden takaosassa on kaivamiseen erikoistunut uloke. Takajalkojen reidet ovat hyvin lyhyet. Sääret, etenkin edessä, ovat erikoistuneet kaivamiseen.What bug is that? Viitattu 8.9.2012 Koiraalla on surkastuneet siivet, jotka erottuvat tummina läntteinä. Naaraalta siivet puuttuvat kokonaan. Sen jalat ovat lyhyemmät ja tukevammat ja peräpää (abdomen) suurempi, kuin koiraalla. Eräältä lajilta naaraan silmät ovat lähes surkastuneet. == Elinympäristö ja -tavat == Cooloolat tunnetaan vain Queenslandin itärannikolta, jossa ne elävät enimmäkseen maan alla hiekkaisessa ja kosteassa maaperässä. Naaras ei ilmeisesti elävät koko elämänsä maanalla. Koiraat sen sijaan tulevat pinnalle öisin, etenkin sadekausina, etsimään naaraita. Lajit ovat ilmeisesti petoja ja saalistavat toukkia ja mahdollisesti lieroja. == Lähteet == * Orthoptera Species File: family Cooloolidae Rentz, 1980 (taksonomian lähde). * Lehane, Leigh. The Cooloola monster gains a relative. ECOS Magazine 1982 (33). Artikkelin PDF-versio (lataussivu) * Simpson, Stephen. Cooloolanhirviö (suom. Nummi, Outi). Maailman eläimet: Selkärangattomat. Tammi. Helsinki. 1989. (suomenkielisen nimen lähde) * What bug is that? . Cooloolidae . CSIRO Australia. === Viitteet === Luokka:Suorasiipiset
Strati Iliev

Strati Iliev (s. 15. lokakuuta 1973) on bulgarialainen entinen jalkapalloilija. Iliev pelasi Suomessa Veikkausliigaa vuodet 1999–2001 TPV:n, FC Jokerien ja FC Jazzin joukkueissa. Hän pelasi yhteensä 55 veikkausliigaottelua ja teki niissä 12 maalia. FC Jazzin paidassa hän onnistui maalinteossa myös Intertoto Cupissa romanialaista Gloria Bistrițaa vastaan. Kotimaassaan Bulgariassa Iliev on edustanut toisen ja kolmanneksi korkeimman sarjatason joukkueita. ==Lähteet== *Veikkausliiga/Tilastohistoria Luokka:Bulgarialaiset jalkapalloilijat Luokka:Vuonna 1973 syntyneet Luokka:Elävät henkilöt
Mikko Mannila

Mikko Mannila (s. 2. maaliskuuta 1975) on suomalainen jalkapallovalmentaja, joka toimii Veikkausliigassa pelaavan FC Lahden päävalmentajana. == Valmennusura == Vuosina 2004–2011 Mannila valmensti Porin Palloilijoita ja FC Jazzia Kakkosessa sekä NiceFutista Naisten Liigassa. Vuonna 2014 Mannila siirtyi Helsingin Jalkapalloklubin organisaatioon toimien vuoteen 2016 seuran B-junioreiden kakkosvalmentajana, kunnes hänet nimitettiin joukkueen päävalmentajaksi kaudeksi 2017. Kaudet 2018–2019 Mannila toimi seuran reservijoukkueen Klubi 04:n päävalmentajana. Vuosina 2018 lähtien hän kuului myös HJK:n edustusjoukkueen valmennustiimiin. Syyskuussa 2020 Mannila nimettiin RoPS:n päävalmentajaksi Vesa Tauriaisen tilalle. Kesäkuussa 2022 hänet valittiin FC Lahden päävalmentajaksi. Vuonna 2009 Mannilan valmentama FC Jazz voitti Suomen Cupin Pikkufinaalin, ja 2017 hän valmensi HJK B-nuoret Suomen mestareiksi. Mannila valittiin myös Vuoden nuorten valmentajaksi 2017. ==Lähteet== Luokka:Suomalaiset jalkapallovalmentajat Luokka:Vuonna 1975 syntyneet Luokka:Elävät henkilöt
Pilvihiirihaukka

Pilvihiirihaukka (Parabuteo leucorrhous) on mustaruostehaukkojen sukuun kuuluva lintu. Sitä tavataan Argentiinassa, Boliviassa, Brasiliassa, Kolumbiassa, Ecuadorissa, Paraguayssa, Perussa ja Venezuelassa. Sen määrää ei ole arvioitu, mutta se on jokseenkin harvinainen ja esiintyy paikoittain ja on vähenemässä elinalueiden hävittämisen vuoksi. Linnun elinpiiriä ovat subtrooppiset ja trooppiset kosteat vuoristometsät ja ajoittain kosteat heinäarot 1 400–3 300 metrin korkeudessa.Birdlife.org viitattu 8.9.2012 Pilvihiirihaukka luokiteltiin aiemmin hiirihaukkojen sukuun, mutta 2000-luvulla tehtyjen geneettisten tutkimusten perusteella se on siirretty mustaruostehaukkoihin.Bierregaard, R.O., Jr, Boesman, P., de Juana, E. & Marks, J.S: White-rumped Hawk (Parabuteo leucorrhous). Teoksessa ==Lähteet== Luokka:Haukat
Soiniemi

Soiniemi voi tarkoittaa ainakin seuraavia: ==Paikannimi== *Soiniemi, kylä Juvalla *Soiniemi, kylä Sysmässä ==Sukunimi== *Allan Soiniemi, Suomen Rahapajan johtaja vuosina 1958-1975
Leven Rambin

Leven Alice Rambin (s. 17. toukokuuta 1990 Houston, Texas) on yhdysvaltalainen näyttelijä. Hänet tunnetaan parhaiten Glimmerinä, ensimmäisen vyöhykkeen tyttötribuuttina elokuvassa Nälkäpeli. Rambin on esiintynyt myös televisiosarjoissa Terminator: Sarah Connorin aikakirjat, Greyn anatomia ja CSI: Miami. == Aiheesta muualla == Luokka:Yhdysvaltalaiset näyttelijät Luokka:Vuonna 1990 syntyneet Luokka:Elävät henkilöt